लोकपाल : पीएम ने बुधवार को सर्वदलीय बैठक बुलाई  
लोकपाल के मसले पर विचार-विमर्श के लिए प्रधानमंत्री ने बुधवार को सर्वदलीय बैठक बुलाई है। जबकि, केंद्रीय मंत्रिमंडल इसपर मंगलवार को बैठक करेगा।
लोकपाल के मसले पर विचार-विमर्श के लिए प्रधानमंत्री मनमोहन सिंह ने बुधवार को सर्वदलीय बैठक बुलाई है। जबकि, केंद्रीय मंत्रिमंडल इस विधेयक पर चर्चा करने के लिए मंगलवार को बैठक करेगा। सूत्रों ने यह जानकारी दी।   सूत्रों ने बताया कि मंत्रिमंडल की बैठक के बाद संयुक्त प्रगतिशील गठबंधन (संप्रग) के नेताओं की एक बैठक होगी।  सूत्रों के अनुसार, केंद्रीय मंत्रिमंडल की यह बैठक प्रधानमंत्री मनमोहन सिंह की रूस यात्रा (15 से 17 दिसम्बर) के बाद होनी थी लेकिन सरकार और कांग्रेस नेता राहुल गांधी के खिलाफ सामाजिक कार्यकर्ता अन्ना हजारे की मुहिम को देखते हुए यह बैठक पहले हो रही है।